VS001222
Datum: 1997-08-25T02:00:00.000+02:00
datum_sodbe_i_stopnje: 2001-09-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2550000 SIT
opombe: II Ips 487/2003. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Delovna nesreča.

Udarnina desnega kolena v predpogačnem predelu, izliv krvi v predpatelarno burzo desnega kolenskega sklepa, sum na Backerjevo cisto v desni kolenski kotanji.

## Škodni dogodek

Telesne bolečine

900000 SIT Hude 6 dni, srednje hude 13 dni, srednje hude občasne 18 dni, lahke občasne 74 dni. Tudi v bodoče bo trpel občasne bremenilne bolečine.

#### Hospitalizacija

18 dni; 3 operativni posegi.

#### Ambulantno zdravljenje

Pregledi v ambulanti; izpraznitev predpogačnične burze-

#### Rehabilitacija

Fizioterapija, rehabilitacija v zdravilišču 14 dni.

#### Nevšečnosti med zdravljenjem

Nošnja mavca, bergle, bolniški stalež 6 mesecev in 8 dni.

## Strah

200000 SIT Sekundarni strah v zmerni obliki 10 dni in strah in zaskrbljenost ob nadaljnjem zdravljenju, ko se je tožnik bal dveh operativnih posegov in dolgotrajnosti zdravljenja.

## Zmanjšanje življenjske aktivnosti

1300000 SIT 10-odstotno ZŽA. Ne more opravljati dela kleče in čepe. Otežkočeno mu je delo na lestvi pod drugimi neugodnimi pogoji. Močno je zmanjšana možnost prenašanja in dvigovanja težjih predmetov. Poškodba je zapustila omejeno gibljivost kolenskega sklepa, kolena ne more popolnoma iztegniti, ker je omejena tudi upogljivost kolena v zadnjem tetinskem razponu gibanja kolena. V službi ne more več opravljati dela, ki ga je opravljal pred poškodbo in mora sedaj opravljati lažje delo. V vsa opravila sedaj vlaga več naporov, svojega prejšnjega dela pa sploh ne more več opravljati.

## Skaženost

150000 SIT Atrofija mišic desnega stegna nad kolenom. V predelu desnega kolenskega sklepa je ostala postoperativna brazgotina, ki je poleti, če hodi v kratkih hlačah, vidna. Ostala je tudi kronična oteklina desnega kolenskega sklepa. Po poškodbi je ostalo šepanje, kar povzroča moteno hojo.

---

ZOR člen 200, 203